EL
20.9.2023
Επίσημη Εφημερίδα της Ευρωπαϊκής Ένωσης
L 231/207
ΠΑΡΑΡΤΗΜΑ IV
ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ Ομοσπονδιακή Επιτροπή Εμπορίου WASHINGTON, D.C. 20580
Γρ.
Προέδρου
9 Ιουνίου 2023
Didier Reynders Επίτροπο Δικαιοσύνης Ευρωπαϊκή Επιτροπή Rue de la Loi / Wetstraat 200 1049 Βρυξέλλες Βέλγιο
Αξιότιμε επίτροπε Reynders,
Η Ομοσπονδιακή Επιτροπή Εμπορίου των Ηνωμένων Πολιτειών (στο εξής: FTC) εκτιμά την ευκαιρία να εξετάσει τον ρόλο της στην επιβολή του νόμου σε σχέση με τις Αρχές του πλαισίου ΕΕ–ΗΠΑ για την προστασία των δεδομένων (στο εξής: ΠΠΔ ΕΕ–ΗΠΑ).
Η FTC έχει δεσμευτεί εδώ και καιρό να προστατεύει τους καταναλωτές και την ιδιωτική ζωή πέραν των συνόρων και δεσμευόμαστε για την επιβολή των πτυχών του εμπορικού τομέα του εν λόγω πλαισίου.
Η FTC έχει διαδραματίσει έναν τέτοιο ρόλο από το 2000, σε σχέση με το πλαίσιο ασφαλούς λιμένα ΗΠΑ–ΕΕ, και πιο πρόσφατα από το 2016, σε σχέση με το πλαίσιο της ασπίδας προστασίας της ιδιωτικής ζωής ΕΕ–ΗΠΑ (1).
Στις 16 Ιουλίου 2020, το Δικαστήριο της Ευρωπαϊκής Ένωσης (στο εξής: ΔΕΕ) ακύρωσε την απόφαση επάρκειας της Ευρωπαϊκής Επιτροπής στην οποία βασιζόταν το πλαίσιο της ασπίδας προστασίας της ιδιωτικής ζωής ΕΕ–ΗΠΑ, λόγω θεμάτων διαφορετικών από τις εμπορικές αρχές που επέβαλε η FTC.
Οι ΗΠΑ και η Ευρωπαϊκή Επιτροπή έχουν από τότε διαπραγματευτεί το πλαίσιο ΕΕ–ΗΠΑ για την προστασία των δεδομένων για να ανταποκριθούν στην εν λόγω απόφαση του ΔΕΕ.
Γράφω για να επιβεβαιώσω τη δέσμευση της FTC για αυστηρή επιβολή των Αρχών του ΠΠΔ ΕΕ–ΗΠΑ.
Ειδικότερα, επιβεβαιώνουμε τη δέσμευσή μας σε τρεις βασικούς τομείς: 1) παραπομπές και έρευνες κατά προτεραιότητα· 2) αναζήτηση και παρακολούθηση αποφάσεων· και 3) συνεργασία επιβολής με τις αρχές προστασίας δεδομένων της ΕΕ (στο εξής: ΑΠΔ).
I.
Εισαγωγή
a.
Επιβολή των κανόνων προστασίας της ιδιωτικής ζωής και έργο της FTC όσον αφορά τις πολιτικές Η FTC διαθέτει ευρείες εξουσίες επιβολής του νόμου προκειμένου να προωθήσει την προστασία των καταναλωτών και τον ανταγωνισμού στον εμπορικό κλάδο.
Στο πλαίσιο της εντολής της στον τομέα της προστασίας των καταναλωτών, η FTC επιβάλλει ευρύ φάσμα νομοθετικών διατάξεων για την προστασία της ιδιωτικής ζωής και της ασφάλειας των καταναλωτών και των δεδομένων (1) Επιστολή της προέδρου Edith Ramirez προς την Věra Jourová, επίτροπο Δικαιοσύνης, Καταναλωτών και Ισότητας των Φύλων της Ευρωπαϊκής Επιτροπής, που περιγράφει την επιβολή του πλαισίου της ασπίδας προστασίας της ιδιωτικής ζωής ΕΕ–ΗΠΑ (29 Φεβρουαρίου 2016), διατίθεται στη διεύθυνση https://www.ftc.gov/legal-library/browse/cases-proceedings/public-statements/letter-chairwoman-edithramirez-vera-jourova-commissioner-justice-consumers-gender-equality-european.
Επίσης, η FTC δεσμεύτηκε προηγουμένως να εφαρμόσει το πρόγραμμα ασφαλούς λιμένα ΗΠΑ–ΕΕ.
Επιστολή του Robert Pitofsky, προέδρου της FTC, προς τον John Mogg, διευθυντή της ΓΔ Εσωτερικής Αγοράς της Ευρωπαϊκής Επιτροπής (14 Ιουλίου 2000), διαθέσιμη στη διεύθυνση https://www.federalregister.gov/ documents/2000/07/24/00-18489/issuance-of-safe-harbor-principles-and-transmission-to-european-commission.
Η επιστολή αυτή αντικαθιστά τις εν λόγω προηγούμενες δεσμεύσεις.